OpenLLM-France/wikimedia huggingface dataset:
# Prova de Landolt

La prova de Landolt és un prova per mesurar l'agudesa visual. Per realitzar-ho, el pacient mira a un dibuix format per files de caràcters que són circulars però amb un traçat no continu, sinó amb una discontinuïtat, la posició relativa de la qual cal identificar, normalment fent girar un anell aguantat amb les mans fins a posar-lo amb la mateixa posició relativa (anells de Landolt).

## Descripció

El sistema de càlcul de l'agudesa visual és el mateix que en la prova de Snellen: a dalt els caràcters més grans i a baix els més petits. El pacient haurà de resoldre on està la discontinuïtat: a dalt, a baix, dreta o esquerra, a part de les posicions intermèdies.
S'usa amb pacients que no saben llegir o tenen problemes per identificar les lletres, per exemple dislèxia. En això coincideix amb la prova de Lea.

## Vegeu també

* Oftalmòmetre
* Esferòmetre
* Refractòmetre

## Referències

* ↑ "eye, human."Encyclopædia Britannica. 2008. Encyclopædia Britannica 2006 Ultimate Reference Suite DVD
* ↑ Danilova MV, Bondarko VM «Foveal contour interactions and crowding effects at the resolution limit of the visual system». J Vis, 7, 2, 2007, pàg. 25.1–18. DOI: 10.1167/7.2.25. PMC: 2652120. PMID: 18217840.
* Measuring Parafoveal Vision Using Landolt C
* Revista Panamericana de Salut Pública

## Enllaços externs

* The lensometer
* Biografia (anglès)
* Genealogía de Herman Snellen a "Stamboom Van Dee" (en neerlandès)
# Prova de Lancaster

La prova de Hess Lancaster o simplement prova de Lancaster, és una prova oftalmològica (especialitzada en estrabisme) per avaluar desviacions oculars en els diferents camps de visió, en pacients adults (o nens) amb estrabisme adquirit causant de diplopia (els nens que neixen amb estrabisme, no solen patir diplopia).
Fa una avaluació amb el gràfic corresponent dels dotze músculs oculars que realitzen el moviment del globus ocular, indicant el nivell de desviació en més o en menys (hiper-acció o hipo-acció) i a quin múscul afecta.
És aconsellable fer un esquema estrabològic juntament amb la prova, perquè un oftalmòleg especialista en estrabisme pugui valorar-lo i indiqui el tractament que cal seguir.

## Prova de Lancaster amb llums vermella i verda

El prova de Hess Lancaster amb llums vermella i verda es fa col·locant un filtre vermell sobre l'ull dret i un filtre verd sobre l'ull esquerre, registrant l'angle d'alineació dels ulls del pacient en mirar una llum de color vermell i una altra de color verd projectades per l'examinador sobre una pantalla davant del pacient.

## Vegeu també

* Estrabisme
* Diplopia

## Referències

* ↑ «test de Hess Lancaster». Arxivat de l'original el 2012-01-07. [Consulta: 23 maig 2012].

## Enllaços externs

* ¿Que es el Test de Lancaster? (castellà)
# Província del Campidano Mitjà

La província del Campidano Mitjà (Provìntzia de su Campidanu de Mesu en sard, Medio Campidano en italià) és una antiga província de la regió de Sardenya dins d'Itàlia. Limitava al nord amb la província d'Oristany, a l'est amb la província de Càller i al sud amb la província de Carbònia-Esglésies. Comptava amb 28 municipis i 103.436 habitants (6,3% de la població sarda).

## Creació i desaparició

Va ser instituïda amb la divisió administrativa del 2005, amb 28 municipis de la província de Càller, però va desaparèixer al 2016 amb la nova ordenació regional de l'illa de Sardenya. Juntament amb la província de Carbònia-Esglésies i 54 municipis de la província de Càller van formar la nova província de Sardenya del Sud.

## Referències

* ↑ «Província del Campidano Mitjà». enciclopèdia.cat.
* ↑ Legge Regionale 4 febbraio 2016, n. 2-Regione Autonoma della Sardegna Arxivat 2019-10-23 a Wayback Machine., Regione.sardegna.it, 02/04/2016

## Enllaços externs

* Web oficiale de la província del Medio Campidano
# Província del Baix Alentejo

El Baixo Alentejo era una antiga província (o regió natural) portuguesa, instituïda formalment per una reforma administrativa de 1936. Actualment, el seu territori es reparteix entre les subregions del Baixo Alentejo i Alentejo Litoral. No obstant això, les províncies mai van tenir cap atribució pràctica, i van desaparèixer del vocabulari administratiu (encara que no del vocabulari quotidià dels portuguesos) amb l'entrada en vigor de la Constitució de 1976.
Limitava al nord amb la província d'Alt Alentejo, a l'extrem nord-oest amb Estremadura, a l'oest amb l'oceà Atlàntic, al sud amb l'Algarve i a l'est amb Espanya (províncies de Badajoz, a Extremadura, i Huelva, a Andalusia). Llavors, estava constituït per 18 concelhos, integrant tot el districte de Beja i la meitat sud del districte de Setúbal. Tenia la capital a la ciutat de Beja:
* Districte de Beja: Aljustrel, Almodôvar, Alvito, Barrancos, Beja, Castro Verde, Cuba, Ferreira do Alentejo, Mértola, Moura, Odemira, Ourique, Serpa, Vidigueira.
* Districte de Setúbal: Alcácer do Sal, Grândola, Santiago do Cacém, Sines.
# Cistectomia

La cistectomia és l'extirpació quirúrgica de tota o part de la bufeta urinària. També es pot utilitzar poques vegades per referir-se a l'extirpació d'un quist. El trastorn més habitual que requereix l'extirpació de la bufeta urinària és el càncer de bufeta.
Es poden realitzar dos tipus principals de cistectomies:
* Cistectomia parcial: també coneguda com a cistectomia segmentària, implica l'extirpació només d'una part de la bufeta.
* Cistectomia radical: implica l'extirpació de tota la bufeta juntament amb els ganglis limfàtics circumdants i altres òrgans propers que contenen càncer.
L'avaluació del teixit eliminat durant la cistectomia i la dissecció dels ganglis limfàtics ajuda a determinar l'estadi patològic del càncer. Aquest tipus d'estadificació del càncer es pot utilitzar per determinar el seguiment, el tractament i el seguiment necessaris juntament amb el pronòstic potencial.
Després d'extirpar la bufeta, és necessària una derivació urinària per permetre l'eliminació de l'orina.

## Referències

* ↑ «NCI Dictionary of Cancer Terms». National Cancer Institute, 02-02-2011. [Consulta: 15 gener 2018].
* ↑ «Radical cystectomy in the elderly: comparison of clinical outcomes between younger and older patients». Cancer, vol. 104, 1, 01-07-2005, pàg. 36–43. DOI: 10.1002/cncr.21126. PMID: 15912515.
* ↑ «Segmental cystectomy». .
* ↑ Pocket Guide to Urology, 2014, p. 54–57. ISBN 978-0-9672845-6-9.
* ↑ «NCCN Clinical Practice Guidelines in Oncology». www.nccn.org, 2018. [Consulta: 12 gener 2018].
* ↑ Penn clinical manual of urology. 2nd, 2014. ISBN 9781455753598. OCLC 871067936.
# Lliga

«Lliga» té aquests significats:
* Unió ofensiva o defensiva formada entre diferents estats o sobirans. Per exemple:
** La Lliga Àrab
* Associació per a defensar certs principis polítics, religiosos, etc. Per exemple:
** La Lliga de Catalunya.
* Competició esportiva en què cadascun dels equips juga amb tots els altres de la seva categoria. Per exemple:
** La Lliga ACB de bàsquet
** La Lliga de Campions de la UEFA
** La Primera divisió espanyola de futbol
* Aliatge.
* Quantitat de metall, especialment de coure, que es mescla amb metalls més fins com l'or o l'argent en la fabricació de monedes o de joies.
Viccionari
# Guetaïa el Gueblia

Guetaïa el Gueblia és una petita illa de la costa sud-oest de l'illa de Gerba, a tocar del port d'Ajim. Marca la part occidental del golf de Boiughrara.
# Teterévino

Teterévino - Тетеревино (rus) - és un poble de l'óblast de Bélgorod, a Rússia. El 2010 tenia 328 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Pla de la Sala

Pla de la Sala és una masia barroca de Gurb (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular amb el carener perpendicular a la façana, orientada a ponent. Formant angle recte i adossat a la façana hi ha un cos de porxos de planta baixa i dos pisos, com la casa. El cos antic, actualment amb la façana a ponent i un balcó damunt el portal producte de la reforma, té també un altre portal orientat a migdia i inutilitzat. Al cos de l'edificació s'hi annexiona també una masoveria.
La part superior de la casa està envoltada per jardins, hi ha també una piscina. Els materials constructius són la pedra, arrebossada i pintada recentment. Els elements de ressalt són de pedra vista. L'estat de conservació és bo.
Són notables les finestres forjades que es troben al cos de porxos i que daten del segle xviii.

## Història

Casa d'antiga tradició coneguda per la Sala però que durant l'Edat Mitjana fou adquirida per Jaume Pla de Manlleu a l'any 1432. A les darreries del segle xv, la documentació registra els habitants del mas com a Pla de la Sala, cognom que encara es conserva i que és poc freqüent, ja que és compost i d'origen tardà.
Josep Pla de la Sala i Oliva feu notables reformes a la masia vers l'any 1767.

## Referències

* 1 2 3 4 5 6 «Pla de la Sala». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# Turó de la Terra del Tori

El Turó de la Terra del Tori és una muntanya de 683 metres que es troba al municipi d'Olost, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Miquel Colomer i Bergez

Miquel Colomer i Bergez (Barcelona, 1822 - Banyeres, 1892) fou un empresari i polític català, alcalde d'Alacant i diputat a les Corts Espanyoles durant el regnat d'Amadeu I d'Espanya.

## Biografia

Es va establir a Alacant, on va militar al Partit Progressista i fou tinent de la Milícia Nacional durant la revolució de 1854. El 1864 participà en la societat progressista La Tertulia, des de la que va impulsar activament la revolució de 1868.
El 1869 fou escollit alcalde d'Alacant, que canvià pel de regidor el 1870. També fou diputat de la Diputació d'Alacant el 1871 i el 1872. Fou elegit diputat pel districte de Monòver dins les llistes del Partit Republicà Democràtic Federal a les eleccions generals espanyoles d'agost de 1872, i a les Corts Espanyoles fou un dels diputats que va votar a favor de la proclamació de la Primera República Espanyola.
Durant la restauració borbònica va mantenir la seva militància republicana i fou un dels organitzadors a Alacant el 1880 del Partit Republicà Progressista, però el 1881 abandonà el partit per a dirigir a Alacant Izquierda Dinástica, amb el que el 1882 fou nomenat novament diputat provincial. El 1885 va ingressar al Partit Liberal Fusionista i participà activament en les lluites internes del partit.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.163. ISBN 9788495484802.
* Fitxa del Congrés dels Diputats (castellà)
# Microphysogobio amurensis

Microphysogobio amurensis és una espècie de peix cipriniforme de la família dels ciprínids.

## Morfologia

Els mascles poden assolir els 11,5 cm de longitud total.

## Distribució geogràfica

Es troba a Àsia: riu Amur.

## Referències

* 1 2 FishBase (anglès)
* ↑ Bogutskaya, N.G. i A.M. Naseka, 1996. Cyclostomata and fishes of Khanka Lake drainage area (Amur river basin). An annotated check-list with comments on taxonomy and zoogeography of the region. Zool. Inst. Russ. Acad. Sci. :89 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Molí del Pujol

El Molí del Pujol és una obra de Calldetenes (Osona) inclosa a l'Inventari del Patrimoni Arquitectònic de Catalunya.

## Descripció

Molí que es troba assentat sobre la pedra del marge dret de la Riera de Sant Martí.
De planta rectangular i consta de diversos cossos adossats, coberts a dues vessants. La façana principal es troba orientada a ponent, en el cos central s'hi obra el portal amb llinda de pedra, el qual dona entrada a l'antic obrador.

## Referències

* 1 2 «Molí del Pujol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 agost 2021].
# Freguesia

Freguesia (de freguês afegit el sufix -ia, al seu torn derivat de l'expressió llatina filium ecclesiae, "fill de l'església") que es podria interpretar com a parròquia civil, és el nom que reben a Portugal les divisions administratives més petites. Es tracta de subdivisions dels municipis (concelhos), com per exemple Ermidas-Sado.
La freguesia està regida per una junta de freguesia, un òrgan executiu que és elegit pels membres de la respectiva assemblea de freguesia, tret del president (el primer candidat de la llista més votada és automàticament nomenat president de la Junta de Freguesia). L'assemblea de freguesia és un òrgan elegit directament pels ciutadans censats al territori de la freguesia.
A Portugal abans de les reformes del govern local de 2013, els 308 concelhos estaven subdividits en 4.259 freguesias. Amb territoris que poden ultrapassar els 100 km² o abastar unes poques hectàrees i amb poblacions que van des de les desenes a les desenes de miler.
El nombre de freguesias per concelho és molt variable, des de les que només en tenen una (Alpiarça, Barrancos, Porto Santo, São Brás de Alportel e São João da Madeira) fins a un màxim de 89 (a Barcelos).

## Referències

* 1 2 «7th Constitutional Revision». Assembly of the Republic (Portugal). Arxivat de l'original el 22 octubre 2014.
* ↑ Constituição da República Portuguesa, Art.º 245.º, n.º 2.
* ↑ «Documento Verde da Reforma da Administração Local» (en portuguès). Lisbon, Portugal: Governo da República, 2011. Arxivat de l'original el 24 maig 2012.
* ↑ Data of the Official Administrative Charter of Portugal, 2011

## Vegeu també

* Llista de Freguesies de Portugal
* Organització territorial de Portugal
* Freguesia de Jacarepaguá
* Freguesia (Illa del Governador)
# U.S. Men's Clay Court Championships 2013

El Torneig de Houston 2013, conegut oficialment com a U.S. Men's Clay Court Championships 2013, és una competició tennística disputada sobre terra batuda que està inclosa dins de les sèries 250 de l'ATP. La 45a edició del torneig es va celebrar entre el 8 i el 14 d'abril de 2013 al River Oaks Country Club de Houston, Texas, Estats Units.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | N. Almagro | 2 | 6 | 6 |
| | G. Monfils | 6 | 0 | 3 | 1 | N. Almagro | 6 | 6 | |
| | F. Cipolla | 6$^4$ | 1 | | 7 | P. Lorenzi | 4 | 4 | |
| 7 | P. Lorenzi | 7 | 6 | | | | | | | 1 | N. Almagro | 6 | 6 | |
| LL | I. Karlović | 4 | 7 | 6$^3$ | | | | | | WC | R. Williams | 2 | 1 | |
| WC | R. Williams | 6 | 6⁵ | 7 | WC | R. Williams | 7 | 1 | 6 | | | | | |
| | R. Ramírez Hidalgo | 6 | 6 | | | R. Ramírez Hidalgo | 6¹ | 6 | 4 | | | | | |
| 6 | F. Verdasco | 3 | 2 | | | | | | | | | | | | 1 | N. Almagro | 3 | 5 |
| Q | R. Ginepri | 6 | 4 | 6 | | | | | | | | | | | 5 | J. Isner | 6 | 7 |
| | M. Alund | 2 | 6 | 4 | Q | R. Ginepri | 1 | 0 | | | | | | |
| | T. Smyczek | 6⁵ | 1 | | 3 | J. Mónaco | 6 | 6 | | | | | | |
| 3 | J. Mónaco | 7 | 6 | | | | | | | 3 | J. Mónaco | 6 | 4 | 4 |
| 5 | J. Isner | 7 | 6$^3$ | 7 | | | | | | 5 | J. Isner | 1 | 6 | 6 |
| WC | J. Sock | 5 | 7 | 6$^3$ | 5 | J. Isner | 6 | 3 | 6 | | | | | |
| | R. Berankis | 6 | 6 | | | R. Berankis | 3 | 6 | 3 |
| 2 | T. Haas | 3 | 3 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Bob Bryan Mike Bryan | 7 | 6 |
| | Philipp Marx Florin Mergea | 5 | 2 | 1 | Bob Bryan Mike Bryan | 6 | 6 |
| 3 | Treat Conrad Huey Dominic Inglot | 4 | 5 | | Johan Brunström Jesse Levine | 3 | 4 |
| | Johan Brunström Jesse Levine | 6 | 7 | | | | | Bob Bryan Mike Bryan | 6 | 6$^3$ | [10] |
| | Jamie Murray John Peers | 6 | 6 | | | | | Jamie Murray John Peers | 1 | 7 | [12] |
| 4 | Eric Butorac Jonathan Erlich | 4 | 2 | | Jamie Murray John Peers | 6 | 7 |
| | Nicolás Almagro Rubén Ramírez Hidalgo | 6 | 6 | | Nicolás Almagro Rubén Ramírez Hidalgo | 3 | 6⁵ |
| WC | Steve Johnson Jack Sock | 0 | 4 | | | | |

## Enllaços externs

* Web oficial (anglès)
* Quadre individual masculí PDF
* Quadre dobles masculins PDF
Houston :
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023
2024 :
ATP World Tour 2013
< 2012
2014 > :
ATP World Tour Finals, Londres :
# Mitra (banda)

Una mitra (en llatí mitra, en grec antic μίτρα) a l'antiga Roma era una banda de tela o una faixa que tenia diferents finalitats.
Podia significar una corretja o una faixa usada pels guerrers a l'entorn de la cintura. També podia ser una cinta ampla que es col·locava per sota del tòrax, a l'abdomen, anomenada la faixa de la donzella. La paraula ἄμιτρος ('amitros' sense mitra) feia referència a una noia jove, encara no prou gran per portar cinturó i sense tenir edat per casar-se.
També s'usava per indicar una estreta banda de tela a l'entorn del cap, sovint anomenada anadema, que tenia les puntes penjant per damunt de les orelles, però no sembla que n a Grècia ni a Roma ho portessin les dones de classe respectable. Ciceró parla amb indignació de les mitrella que portaven els joves efeminats. Les dones portaven una mitra al voltant del pit com a sostenidor, anomenada també fascia pectoralis. Els asiàtics la portaven al cap en forma de turbant, i d'aquí va derivar en temps molt posteriors la mitra episcopal.

## Referències

* 1 2 Smith, William (ed.). «Mitra». A Dictionary of Greek and Roman Antiquities (1890). [Consulta: 18 març 2022].
* ↑ Ciceró. Pro Rabirio Postumo, X, 26
# Mitoyo

Mitoyo (三豊市, Mitoyo-shi) és una ciutat i municipi de la prefectura de Kagawa, a la regió de Shikoku, Japó. Per població, Mitoyo és el tercer municipi de Kagawa i el dotzé de la regió de Shikoku.

## Geografia

El municipi de Mitoyo està situat a la part occidental de la prefectura de Kagawa, al nord-est de l'illa de Shikoku. Geogràficament, el municipi comprén una part principal a l'illa de Shikoku i una illa a la mar interior de Seto, l'illa d'Awa, a més de la península de Shōnai. El terme municipal de Mitoyo limita amb els de Kanonji al sud-oest; amb la prefectura de Tokushima al sud i amb Tadotsu, Zentsūji, Kotohira i Mannō a l'est. Al nord fa costa amb la mar interior de Seto.

## Història

Des d'almenys el període Heian fins a la fi del període Tokugawa, l'àrea on actualment es troba la ciutat de Mitoyo va formar part de la província de Sanuki. La ciutat de Mitoyo es fundà l'1 de gener de 2006 amb la fusió de les set viles del ja desaparegut districte de Mitoyo: Mino, Nio, Saita, Takase, Takuma, Toyonaka i Yamamoto.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas particular de Mitoyo, la llista comença el 2006, quan es funda el municipi.
| Alcalde | Inici del mandat | Fi del mandat | Partit | Partit |
| Tadashi Yokoyama | 2006 | 2017 | | Ind |
| Akishi Yamashita | 2017 | | | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 69.504 | 73.608 | 72.679 | 94.403 | 84.827 | 75.210 | 77.939 |
| 1990 | 2000 | 2010 | 2020 | 2030 | 2040 | 2050 |
| 77.284 | 73.494 | 68.532 | 62.005 | - | - | - |

## Transport
### Ferrocarril

* Companyia de Ferrocarrils de Shikoku (JR Shikoku)
** Tsushimanomiya - Takuma - Mino - Takase - Hijidai - Motoyama - Sanuki-Saida

### Carretera

* Autopista de Takamatsu
* Nacional 11 - Nacional 32 - Nacional 377 - Nacional 319

## Agermanaments

* Tōyako, Hokkaido, Japó. (1 de juliol de 2007)
* Hapuchon, província de Gyeongsangnam, república de Corea. (13 de juliol de 2007)
* Minami, prefectura de Tokushima, Japó. (21 de juliol de 2007)
* Sanyuan, Xianyang, província de Shaanxi, RPX. (13 de gener de 2009)

## Referències

* ↑ https://map.yahoo.co.jp/address?ac=37208
* ↑ https://www.pref.kagawa.lg.jp/content/tandoku/kouhou/w3cz95150312151105.shtml
* ↑ Amb el suport del PLD
* ↑ Statistics Bureau of Japan
# Moacir Rodrigues dos Santos

Moacir Rodrigues dos Santos (Timóteo, 21 de març de 1970-20 de juliol de 2024) fou un futbolista brasiler, que ocupava la posició de migcampista.
En el seu país va militar en equips de primera fila com el Flamengo, l'Atlético Mineiro o el Corinthians. L'estiu de 1993 dona el salt a Europa per jugar amb l'Atlètic de Madrid, on només disputa 11 partits. A l'any següent fitxa pel Sevilla FC, on tampoc gaudeix de la titularitat i s'apunta 30 partits en dues campanyes a l'equip andalús.
El 1996 retorna al Brasil, per jugar amb Internacional i amb la Portuguesa. Després d'una estada al japonés Tokyo Verdy, militaria en equips més modestos del seu país, com l'Ituano o l'Uberaba.
Va guanyar el 1997 el Campionat Carioca i el Torneig Rio - São Paulo amb el Flamengo. Títols jugant per l'Atlético Mineiro: Campionat mineiro (1988, 1989, 1991) i Copa Conmebol (1992).

## Selecció

Moacir va ser sis vegades internacional amb la selecció brasilera, tot marcant un gol. Va jugar-hi entre 1990 i 1991.
# Galaxia Gutenberg

Galaxia Gutenberg (que apareix com a Galàxia Gutenberg en els llibres editats en català) és una editorial en llengua castellana i catalana, creada a Barcelona el 1994, inicialment amb l'objectiu de distribuir els llibres de Círculo de Lectores. Posteriorment va funcionar temporalment dins d'editorials com Random House Mondadori, fins que el 2004 Círculo de Lectores la va recuperar i hi va posar Joan Tarrida com a director. El 2010, però, l'editorial es va independitzar de l'empresa matriu i va passar a ser una editorial independent.
Durant la seva trajectòria ha rebut premis com el Premi Visual a la trajectòria de disseny gràfic editorial i el Premi del Ministeri de Cultura a la millor labor editorial cultural de 2006. Han publicat obres d'escriptors com Gonzalo Rojas, Guillermo Cabrera Infante i María Zambrano. Una de les seves publicacions que va tenir més èxit va ser Vida i destí, de Vasili Grossman, amb més de 250.000 exemplars venuts. El 2012 van iniciar una nova col·lecció de narrativa europea contemporània.

## Referències

* ↑ País, Ediciones El «Galaxia Gutenberg sale de Círculo de Lectores» (en es). , 10-09-2010 [Consulta: 1 juny 2017].
* ↑ «Joan Tarrida, accionista y director general de Galaxia Gutenberg». La Vanguardia.
* ↑ «Nova col·lecció de Galaxia Gutenberg de narrativa estrangera contemporània» (en ca). [Consulta: 1 juny 2017].

## Enllaços externs

* http://www.galaxiagutenberg.com